A5 ทะยานต่อ 15% ลุ้นเปิดตัวแนวราบใหม่ 3.2 พันลบ. ดันรายได้ปีนี้โต 30%
A5 ทะยานต่อ 15% นลท.เก็งกำไร ลุ้นเปิดตัวโตรงการแนวราบใหม่ 3.2 พันลบ. ดันรายได้ปีนี้ทะลุ 1 พันลบ. หลังในไตรมาสแรกบริษัทสามารถทำได้ตามเป้า ตั้งเป้ารายได้ปีนี้โต 30%
A5 ทะยานต่อ 15% นลท.เก็งกำไร ลุ้นเปิดตัวโตรงการแนวราบใหม่ 3.2 พันลบ. ดันรายได้ปีนี้ทะลุ 1 พันลบ. หลังในไตรมาสแรกบริษัทสามารถทำได้ตามเป้า ตั้งเป้ารายได้ปีนี้โต 30%
5 เม.ย. 2565

ผู้สื่อข่าวรายงานว่า วันนี้ (5 เม.ย. 2565) ราคาหุ้น  บริษัท แอสเซท ไฟว์ กรุ๊ป จำกัด (มหาชน) หรือ A5 ณ เวลา 10.25 น. อยู่ที่ระดับ 3.16 บาท บวกไป 0.42 บาท หรือขึ้นไป 15.33% โดยทำจุดสูงสุดที่ 3.26 บาท และทำจุดต่ำสุดที่ 2.92 บาท ด้วยมูลค่าการซื้อขาย 1.22 พันล้านบาท

นายศุภโชค ปัญจทรัพย์ ประธานเจ้าหน้าที่บริหาร A5 เปิดเผยว่า ในปีนี้ตั้งเป้ารายได้แตะ 1.1 พันล้านบาท ซึ่งในไตรมาสแรกบริษัทสามารถทำได้ตามเป้า พร้อมด้วยในปีนี้มีแผนเปิดตัวโครงการแนวราบใหม่ 3 โครงการ มูลค่า 3.2 พันล้านบาท โดยจะทยอยเปิดตัวตั้งแต่ช่วงไตรมาส 2 เป็นต้นไป
ขณะเดียวกันบริษัทตั้งเป้ารายได้ปีนี้โต 30% เทียบกับปีก่อน ส่วนในปี 2566 บริษัทเริ่มรับรู้รายได้โปรเจกต์ใหญ่ “ต้นสน วัน เรสซิเดนท์” มูลค่าโครงการประมาณ 3 พันล้านบาท
สำหรับจุดแข็งของบริษัทคือการพัฒนาตัวบ้าน เนื่องจากมีความเข้าใจลูกค้า และเชื่อว่าจะสามารถหาช่องว่างทางการตลาดที่ยังมีอยู่ ซึ่งเน้นความแตกต่างจากผู้ประกอบการอื่น
ทั้งนี้ปีนี้จะเป็นปีแรกที่รายได้จะแตะ 1 พันล้านบาท ซึ่งบริษัทถือเป็นน้องใหม่ อัตราการเร่งตัวจะเร็วกว่าบริษัทที่ใหญ่กว่าวางเป้า 4 ปีข้างหน้ามีรายได้ 5 พันล้านบาทต่อปี ในปี 2568-2569 หรือเฉลี่ยปีละ 30% เป็นอย่างน้อย และเน้นพัฒนาโครงการที่อยู่อาศัย ในกรุงเทพมหานคร ปริมณฑล และในภาคอีสาน